Paide Linnavalitsus korraldab hanke “Anna-Ardu õpilaste veo teenus 2023/2024 õppeaastal“ ja teeb ettepaneku esitada pakkumus vastavalt hanke alusdokumentides sisalduvatele tingimustele.

1. Hanke üldandmed

1.1. Lühikirjeldus

Hanke objektiks on Paide linna Annast Ardu haridusasutusse õpilastele koolibussiteenuse osutamine 01.09.2023-12.06.2024 vastavalt HD tehnilises kirjelduses ettenähtule.

1.2. Hankelepingu liik: Teenuse tellimine.

1.3. Hankemenetluse liik: Avatud hankemenetlus

1.4. Hanke klassifikatsiooni (CPV) kood 60130000-8 – eriotstarbelised maanteetranspordi reisijateveoteenused

1.5. Hankija: Paide Linnavalitsus, registrikood 77000264, Keskväljak 14, 72711 Paide

Tel +372 383 8600, e-post: paide@paide.ee

1.6. Hanke eest vastutav isik: Enn Lehtpuu, linnavalitsuse hariduse peaspetsialist

Tel 5296515, e-post: enn.lehtpuu@paide.ee

1.7. Hanke alusdokumendid on:

1.7.1. käesolevad hankedokumendid (edaspidi ka HD) koos kõikide lisadega;

1.7.2. kõik enne pakkumuste esitamise tähtpäeva pakkujatele saadetud dokumendid, millega on muudetud või selgitatud hanke alusdokumentide nõudeid. Hankedokumentide osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1.8. Hankelepingu kestus:

1.8.1. Sõitjate veo lepingu kestus 01.09.2023 – 12.06.2024.

1.8.2. Kui hankija määratud kuupäevaks ei saa sõlmida seonduvalt vaidlustus- või kohtumenetlusega, siis sõlmitakse leping pärast menetluse lõppemist.

2. Tehniline kirjeldus:

2.1. Hanke tehniliseks kirjelduseks on LHD lisas 1 esitatud nõuded.

2.2. Hankelepingu sõlmimisel võetakse aluseks LHD lisas 2 esitatud sõitjate veo lepingu projekt.

3. Pakkumuse tagatist ei nõuta.

4. Hankemenetlusest kõrvaldamise alused ja kvalifitseerimistingimused ning nende kohta nõutavad dokumendid

4.2. Hankemenetlusest kõrvaldamise alused

4.2.1. Hankija ei sõlmi hankelepingut ja kõrvaldab hankemenetlusest pakkuja, kelle puhul esineb mõni RHS § 95 lõikes 1 nimetatud hankemenetlusest kõrvaldamise alus.

5. Pakkuja poolt esitatavad dokumendid pakkumuse vastavuse kontrollimiseks ja pakkumuse

hindamiseks.

5.1. Juhul, kui juriidilisest isikust pakkuja pakkumusele pakkuja esindajana alla kirjutanud isik või isikud ei ole äriregistri registrikaardile või muu vastava registri tunnistusele kantud isikud, kes omavad selle juriidilise isiku esindamise õigust, tuleb koos pakkumusega esitada volikiri pakkuja esindamiseks. Volikiri võib olla antud üksnes pakkumuse allkirjastamiseks ja pakkuja esindamiseks pakkumuse esitamisel või ka hankelepingu sõlmimiseks või laiemate volitustega.

5.2. Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist. Ärisaladuse või muu konfidentsiaalse sisuga dokumendile teha märge “konfidentsiaalne”.

6. Hanke alusdokumentide muutmine

Hankija võib teha hanketeates ja hankedokumentides muudatusi pakkumuste esitamise tähtpäevani. Hanketeate ja -dokumentide muutmisel lähtutakse riigihangete seaduse § 81 sätestatust.

7. Pakkumuse vormistamine, struktuur ja esitamine

Hankijale esitatud pakkumus on pakkujale siduv. Pakkumuse koostamisel tuleb lähtuda hanke alusdokumentides esitatud hankija nõuetest ja Eesti Vabariigis kehtivatest riigihangete teostamist reguleerivatest õigusaktidest. Pakkumus ei või olla mis tahes viisil eksitav ega tingimuslik. Pakkumuse esitamisega tõendab pakkuja täielikku nõustumist kõigi hanke alusdokumentides esitatud tingimustega.

7.1 Pakkumuse vormistamine

7.1.1 Pakkumus tuleb koostada elektrooniliselt. Märgusõnaks (teemaks e-kirjal „ Anna-Ardu õpilaste veo pakkumus“) esitada e-post enn.lehtpuu@paide.ee

7.1.2 Pakkumus peab olema vormistatud eesti keeles.

7.1.3 Pakkumus peab olema digitaalselt allkirjastatud. Pakkumuse allkirjastamisega loetakse allkirjastatuks kõik esitatud dokumendid.

8. Pakkumuste tähtaeg

8.1 Pakkumused tähtaeg 18.07.2023.a kell 11:00

9. Pakkumuse maksumus ja jõusoleku tähtaeg

9.1 Pakkumus tuleb esitada eurodes ilma käibemaksuta ja koos käibemaksuga.

9.2 Hanke maksumus tuuakse välja „Tehniline kirjeldus“ kirjeldatud teenuse ühe ühiku

(ühe bussiliini reisi teenindamise kohta) hinnana.

9.3 Pakkumus peab olema jõus 3 (kolm) nädalat pakkumuste esitamise tähtpäevast arvates.

10. Pakkuja hankemenetlusest kõrvaldamine

10.1 Hankija kõrvaldab hankemenetlusest mistahes ajal pakkuja, kelle puhul esineb mõni RHS § 95 lõikes 1 nimetatud alus.

11. Pakkumuste vastavuse kontroll ja vastavaks tunnistamine või tagasilükkamine

11.1. Hankija kontrollib pakkumuste vastavust riigihanke alusdokumentides esitatud tingimustele ja hindab vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist.

12. Pakkumuste hindamine ja pakkumuse edukaks tunnistamine

12.1. Hankija tunnistab põhjendatud kirjaliku otsusega edukaks pakkumuste hindamise kriteeriumide kohaselt majanduslikult soodsaima pakkumuse.

12.2 Kui kaks või enam pakkumust, mille maksumused on madalaimad, on võrdsete maksumustega, siis valitakse edukas pakkumus liisuheitmise teel hankija poolt määratud korras, ajal ja kohas ning kus osalevad võrdsete maksumustega pakkumused esitanud pakkujate seadusjärgsed või volitatud esindajad.

13. Hankelepingu sõlmimine

Edukaks tunnistatud pakkumuse esitanud pakkujaga sõlmitakse kirjalik hankeleping hankedokumentides toodud tingimustel (HD lisa 2).

Lisa 1

Tehniline kirjeldus

Hankija: Paide Linnavalitsus

Hanke nimetus: “Anna-Ardu õpilaste veo teenus 2023/2024 õppeaastal”

1. Hanke objektiks on Paide linna Anna külast Ardu aleviku (Kose vald) haridusasutusse õpilastele õpilasveo teenuse osutamine liinil perioodiga 01.09.2023 – 12.06.2024.

Teenust ei osutata haridus- ja teadusministri käskkirjaga kinnitatud 2023/2024. õppeaasta koolivaheaegadel ja riiklikel pühadel.

 1) I vaheaeg 23. oktoober 2023. a kuni 29. oktoober 2023. a;

 2) II vaheaeg 21. detsember 2023. a kuni 07. jaanuar 2024. a;

 3) III vaheaeg 26. veebruar 2024.a kuni 03. märts 2024. a;

 4) IV vaheaeg 22. aprill 2024. a kuni 28. aprill 2024. a;

 5) V vaheaeg 13. juuni 2024. a kuni 31. august 2024. a.

2. Sõitjate veo teenuse maht (indikatiive sõiduplaan) lepinguperioodi jooksul:

2.1. Hankeosa 1 Anna õpilasveol ETKNR :

2.1.1 Peatuse nimi Liini pikkus km Peatuste vaheline kaugus

 Anna tankla 0 2,1 8:30

 Liivamäe 2,1 2,2 8:32

 Ussisoo 4,3 5,1 8:35

 Matsimäe 9,4 3,3 8:39

 Mustla 12,7 3,9 8:42

 Mustla-Nõmm 16,6 3,8 8:46

 Ardu Kool 20,4 0 8:50

2.1.2 ETKNR - Liiklus toimub õppetöö perioodil tööpäevadel.

3. Hinnapakkumuses näidatakse ühe bussiliini reisi teenindamise kohta hind.

4. Sõiduplaanid on „Tehnilise kirjelduse“ punktis 2. Tellijal on õigus sõiduplaani muuta,

teatades sellest Vedajale ette vähemalt 3 (kolm) päeva. Tehnilise kirjelduse punktis 2 märgitud täiendavatest vajadustest teatab hankija/tellija vedajale kirjalikult ette vähemalt 2 (kaks) nädalat.

5. Ühe bussiliini reisi teenindamise hind sisaldab kõiki sõitjate veoga otseselt ja kaudselt seotud tegevusi, kui hankedokumentides ei ole teisiti määratud, sh:

5.1. asendussõiduki (vähemalt sama kohtade arvuga) tagamine 1 (ühe) tunni jooksul põhisõidukil

tehnilise rikke vmt sõitjate vedu takistava asjaolu ilmnemisest arvates;

5.2. pakkuja oma kulul sõiduki korrasoleku, vajalike ülevaatuste, kindlustuste ja dokumentatsiooni tagamine;

5.3. pakkuja oma kulul sõiduki ekspluatatsiooniks vajalike vahendite (kütus, õlid, jm) tagamine.

6. Pakkuja peab omama teenuse osutamiseks vajalikke reisijate veoks sobivaid sõidukeid või nende kasutamise õigust kogu hankeperioodi jooksul (sh asendussõidukid).

7. Lepingu täitmiseks kasutatav sõiduk (k.a. asendussõiduk) peab olema tehniliselt korras.

8. Teenuse osutaja peab tagama Eesti Vabariigis kehtivates õigusaktides, sh liiklusseaduses ja ühistranspordiseaduses ning nende alusel antud õigusaktides sätestatud asjakohaste sõitjate veo nõuete täitmise.

9. Vedude kvaliteedile esitatavad miinimumnõuded:

9.1. Töö teostamisel kasutatav sõiduk (k.a. asendussõiduk) peab olema varustatud:

9.1.1. töökorras sõitjate salongi kütteseadmetega (radiaatoritega) ja valgustusega;

9.1.2. vedaja nimetuse ja telefoninumbriga bussi sõitjate salongis (paigaldatuna juhikabiini tagaseinal) ning vedaja nimetusega bussi välisküljel;

9.1.3. teabega bussi sisenemise ja väljumise kohta;

9.1.4. vähemalt ühe prügikastiga teenindusukse juures.

9.2. Sõidukile paigaldatud reklaam ei tohi katta akna pinda rohkem kui 15% ulatuses ega segada aknast väljavaadet või bussi täituvuse määramist. Üle 15% akna pinna võtmisel vedaja on kohustatud reklaami kooskõlastama hankijaga.

9.3. Sõiduk peab olema korrektse välimusega (roosteplekkideta, märgatavate värviparandusteta kerel, korras istmetega jne).

9.4. Sõiduk peab vastama tehno- ja turvanõuetele reisijate ohutuse tagamisel ja olema liinile sõites nii seest kui väljast puhas.

9.5. Pimedal ajal peab sõitjate salongis olema võimalik sisse lülitada vähemalt 50% ettenähtud valgustusest.

9.6. Sõiduki juht peab käituma korrektselt, tema sõidustiil peab olema sujuv ja ohutu.

9.7. Sõiduki juht peab täpselt kinni pidama ettenähtud väljumis- ja saabumisaegadest ning kui on ette nähtud, siis ka muudest kellaaegadest; ei tohi väljuda lähtepeatusest ettenähtust varem ega läbida vahepeatust enam kui 5 (viis) minutit ettenähtust varem, ei tohi saabuda sihtpunkti ega väljuda peatusest enam kui 10 (kümme) minutit ettenähtust hiljem.

10. Allhanked on lubatud ainult tellija eelneval kirjalikku taasesitamist võimaldavas vormis antud nõusolekul.